stanford-oval/wikipedia huggingface dataset:
14. toukokuuta
Nimipäivät

suomalainen kalenteri: Tuula
suomenruotsalainen kalenteri: Edit
ortodoksinen kalenteri: Isko
pohjoissaamenkielinen kalenteri: Dulá
vanhemmissa kalentereissa: Christiernus, Cornelius, Corona, Ediita, Eedit, Halvard, Johanna, Korona, Kotivalo
Tapahtumia

1264 – Lewesin taistelu: Englannin kuningas Henrik III vangittiin Ranskassa. Simon de Montfortista tuli Englannin tosiasiallinen hallitsija.
1483 – Ranskan kuningas Kaarle VIII kruunattiin.
1509 – Agnadellon taistelu: ranskalaiset joukot kukistivat Venetsian joukot Pohjois-Italiassa.
1643 – Nelivuotiaasta Ludvig XIV:stä tuli Ranskan kuningas isänsä Ludvig XIII:n kuoleman jälkeen.
1787 – Philadelphiassa Pennsylvaniassa siirtokuntien edustajat tapasivat kirjoittaakseen Yhdysvalloille uuden perustuslain.
1796 – Edward Jenner antoi ensimmäisen rokotuksen (isorokkoa vastaan).
1811 – Paraguay sai itsenäisyyden Espanjalta.
1900 – Olympialaiset avattiin Pariisissa.
1913 – New Yorkissa kuvernööri William Sulzer hyväksyi Rockefeller-säätiön perustamisasiakirjan. Säätiö aloitti toimintansa John D. Rockefellerin myöntämällä sadan miljoonan dollarin lahjoituksella.
1918 – Suomen sisällissota: Venäjän puna-armeijan viimeiset sotilaat vetäytyivät Suomesta, Inon linnakkeesta.
1935 – Filippiinit vahvisti itsenäistymissopimuksen.
1939 – Lina Medinasta tuli maailman nuorin lääketieteen historian tuntema (ja vahvistama) äiti viisivuotiaana.
1940 – Toinen maailmansota: Luftwaffe pommitti Rotterdamia.
1940 – Toinen maailmansota: Alankomaat antautui Saksan joukoille.
1948 – Israel julistautui itsenäiseksi ja perusti väliaikaishallituksen.
1955 – Kylmä sota: kahdeksan kommunistisen blokin valtiota Neuvostoliitto mukaan lukien solmi keskinäisen puolustussopimuksen nimeltään Varsovan liitto.
1957 – Bensiinin säännöstely lopetettiin Britanniassa Suezin kriisin jälkeen.
1962 – Juan Carlos nai kreikkalaisen prinsessa Sofían Ateenassa.
1967 – Niilo Tarvajärvi luovutti Senaatintorilla 58 keräysvaroin hankittua autoa liikkuvalle poliisille.
1970 – Punainen armeijakunta muodostettiin Saksassa.
1970 – Suomessa nimitettiin Auran ensimmäinen virkamieshallitus.
1973 – Skylab, Yhdysvaltain ensimmäinen avaruusasema, laukaistiin.
1995 – Tenzin Gyatso, 14. dalai-lama julisti kuusivuotiaan Gedhun Choekyi Nyiman pantšen laman 11. reinkarnaatioksi.
1998 – Tilannekomedia Seinfeldin viimeinen jakso lähetettiin Yhdysvalloissa. Sarjaa tehtiin yhdeksän vuotta.
2004 – Tanskan kruununprinssi Frederik ja Mary Donaldson vihittiin Kööpenhaminassa.
2009 – Euroopan avaruusjärjestö laukaisi avaruuteen Herschel-satelliitin, joka teki tähtitieteellisiä havaintoja infrapunasäteilyn avulla.
2017 – Emmanuel Macron astui Ranskan presidentin virkaan.
Juhlapäiviä

Paraguay: Kansallislipun päivä.
Äitienpäivä päivän sattuessa sunnuntaiksi (esimerkiksi vuosina 2017, 2023 ja 2028).
| 0 | 1 | 2 |
| --- | --- | --- |
|  |   Lyhyt tiivistelmä päivästä 14. toukokuuta: |  |
:   Mark Zuckerberg 1944 – Yhdysvaltalainen elokuvantekijä George Lucas syntyi.  1948 – Israel julistautui itsenäiseksi ja perusti väliaikaishallituksen.  1953 – Kambodžan kuningas Norodom Sihamoni syntyi.  1955 – Kahdeksan itäblokin valtiota, mukaan lukien Neuvostoliitto, solmi keskinäisen puolustussopimuksen, Varsovan liiton.  1973 – Skylab, Yhdysvaltain ensimmäinen avaruusasema laukaistiin.  1984 – Yhdysvaltalainen ohjelmistosuunnittelija ja liikemies Mark Zuckerberg syntyi.  
Katso myös: kalenteri ~ 13. toukokuuta, 15. toukokuuta
Jessica Gadirova

| Mitalit | Mitalit | Mitalit |  |
| --- | --- | --- | --- |
|  Jessica Gadirova EM-kilpailuissa 2022. |  Jessica Gadirova EM-kilpailuissa 2022. |  Jessica Gadirova EM-kilpailuissa 2022. |  |
Maa:   Iso-Britannia
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | joukkue |  |
| MM-kilpailut  | MM-kilpailut  | MM-kilpailut  |  |
|  Kultaa | Liverpool 2022 | permanto |  |
|  Hopeaa | Liverpool 2022 | joukkue |  |
|  Pronssia | Liverpool 2022 | moniottelu |  |
| EM-kilpailut  | EM-kilpailut  | EM-kilpailut  |  |
|  Kultaa | Basel 2021 | permanto |  |
|  Kultaa | München 2022 | permanto |  |
|  Kultaa | Antalya 2023 | joukkue |  |
|  Kultaa | Antalya 2023 | moniottelu |  |
|  Kultaa | Antalya 2023 | permanto |  |
|  Hopeaa | Basel 2021 | hyppy |  |
|  Hopeaa | München 2022 | joukkue |  |
|  Pronssia | Basel 2021 | moniottelu |  |
Jessica Gadirova (s. 3. lokakuuta 2004 Dublin, Irlanti) on brittiläinen telinevoimistelija. Hän on joukkuekilpailun olympiamitalisti sekä muun muassa permantovoimistelun maailman- ja Euroopan-mestari.
Gadirova saavutti Tokion kesäolympialaisissa 2021 pronssia joukkuekilpailussa sekä sijoittui permannolla kuudenneksi ja moniottelussa kymmenenneksi. Telinekohtaisissa karsinnoissa hän oli hypyssä 13:s, nojapuilla 29:s ja puomilla 39:s. Baselin EM-kilpailuissa 2021 hän voitti kultaa permannolla sekä saavutti hopeaa hypyssä ja pronssia moniottelussa. Münchenin EM-kilpailuissa hän voitti jälleen permannolla kultaa, saavutti joukkuekilpailussa hopeaa ja sijoittui hypyssä viidenneksi. Saman vuoden MM-kilpailuissa Liverpoolissa hän voitti kultaa permannolla sekä saavutti hopeaa joukkuekilpailussa ja pronssia moniottelussa.
Antwerpenin MM-kilpailuissa 2023 Britannia oli joukkuekilpailun karsinnassa toinen mutta jäi loppukilpailussa kuudenneksi. Gadirova sijoittui karsinnoissa permannolla toiseksi, moniottelussa kolmanneksi, hypyssä neljänneksi ja puomilla seitsemänneksi. Hän ei kuitenkaan pystynyt osallistumaan henkilökohtaisiin loppukilpailuihin ristisidevamman vuoksi. Hän ei pystynyt osallistumaan myöskään Pariisin kesäolympialaisiin 2024.
Jessica Gadirovan kaksossisko Jennifer Gadirova on telinevoimistelun olympia- ja MM-mitalisti. Heidän vanhempansa ovat kotoisin Azerbaidžanista. Vanhemmat muuttivat vuonna 2001 Englantiin ja vuonna 2004 muutamaksi kuukaudeksi töihin Dubliniin, jossa kaksoset syntyivät.
Abderrahman Kabous

| Henkilötiedot |
| --- | --- | --- |
Syntymäaika: 24. huhtikuuta 1983 (ikä 41)
Syntymäpaikka: Meaux, Ranska
Pelipaikka: puolustava keskikenttäpelaaja
Pituus: 185 senttimetriä
Seura
Seura:  Wydad Casablanca
Junioriseurat
1996–2002:  Lens
Seurat
| Vuodet | Seura | O (M) |
| 2001–2002 2002–2003 2003–2004 2004–2005 2005 2006 2007–2008 2008–2009 2010 2010– |  Lens B  Nice B  Sochaux B  Ittihad Khemisset  Norrköping  Degerfors  TsSKA Sofia  Real Murcia  Silkeborg  Wydad Casablanca |   8 (0)  18 (0) 19 (2) 23 (1) 16 (0) |
Maajoukkue
| 2007– |  Marokko | 9 (0) |
 Seurajoukkueuran tilastot kattavat vain kansalliset sarjat.
Abderrahman Kabous (arab. عبد الرحمن قابوس‎, s. 24. huhtikuuta 1983 Meaux, Ranska) on marokkolainen jalkapalloilija. Puolustavana keskikenttäpelaajana pelaava Kabous edustaa Marokon pääsarjassa Wydad Casablancaa.
Ura

Kabous aloitti jalkapalloilun Lensin junioreissa, josta hän siirtyi edustamaan Lensin kakkosjoukkuetta kaudella 2001–2002. Seuraavat kaksi kautta Kabous vietti Ranskassa edustaen Nicen ja Sochauxin kakkosjoukkueita. Vuonna 2004 hän siirtyi Marokkoon Ittihad Khemissetiin.
Yhden kauden jälkeen Marokossa Kabous palasi takaisin Eurooppaan. Hän vietti aluksi kaksi kautta Ruotsissa Norrköpingissä ja Degerforsissa. Matka jatkui Bulgarian pääsarjaan TsSKA Sofian riveihin, jossa hän voitti kauden päätteeksi Bulgarian mestaruuden. Tammikuussa 2008 Kabous siirtyi Espanjaan Real Murciaan, jossa hänellä oli vaikeuksia saada peliaikaa. Lopulta elokuussa 2009 hänen sopimuksensa lopetettiin.
30. maaliskuuta 2010 Kabous siirtyi vapaana pelaajana Tanskaan Silkeborgiin. Hän vietti seurassa yhden kauden. Kesällä 2010 Kabous siirtyi Marokkoon Wydad Casablancan pelaajaksi.
Maajoukkueura

Maajoukkuetasolla Kabous on edustanut Marokkoa vuodesta 2007 lähtien ja oli mukana vuoden 2008 Afrikan-kisoissa.
Aiheesta muualla

National Football Teams (englanniksi)
Weltfussball (saksaksi)
Marokon joukkue – Jalkapallon AM-kilpailut 2008
1 Lamyaghri |
2 Basser |
3 Mahdoufi |
4 Ouaddou |
5 el-Karkouri |
6 Erbati |
7 Alloudi |
8 Kissi |
9 el-Moubarki |
10 Sektioui |
11 Zerka |
12 Fouhami |
13 Kharja |
14 Chahiri |
15 Safri |
16 el-Mokhtari |
17 Chamakh |
18 Kabous |
19 Alioui |
20 Hadji |
21 al-Kaddouri |
22 Bagui |
23 Aboucherouane |
Valmentaja Michel
A Cross the Universe

| A Cross the Universe Justice |
| --- | --- | --- |

Livealbumin tiedot
 Julkaistu: 9. joulukuuta 2008
 Tuottaja(t): Gaspard Augé, Xavier de Rosnay, Romain Gavras, So-Me
 Tyylilaji: electro house
 Kesto: 48.14
 Levy-yhtiö: Atlantic
Justicen muut julkaisut
| † 2007 | A Cross the Universe 2008 | Audio, Video, Disco 2011 |
A Cross the Universe on ranskalaisen Justicen vuonna 2008 julkaistu livealbumi. Konsertti on taltioitu San Franciscon Concourse Exhibition Centerissä 27. maaliskuuta 2008.
Kappaleet

| # | Kappale | Aika | Muuta |
| --- | --- | --- | --- |
| 1. | Intro | 0:38 |  |
| 2. | Genesis | 7:20 |  |
| 3. | Phantom Pt. 1 | 2:50 |  |
| 4. | Phantom Pt. 1.5 | 4:45 |  |
| 5. | D.A.N.C.E. | 2:44 |  |
| 6. | D.A.N.C.E. Pt. 2 | 2:39 | Sisältää samplen: ”D.A.N.C.E. (Justice Remix)” |
| 7. | DVNO | 2:58 | Sisältää samplen: ”D.A.N.C.E. (Justice Remix)” |
| 8. | Waters of Nazareth (prelude) | 2:14 | Sisältää samplen: Franz Ferdinand – ”The Fallen (Justice Remix)” |
| 9. | Two Minutes to Midnight | 3:52 | Sisältää samplen: Fatboy Slim – ”Don’t Let the Man Get You Down (Justice Remix)” |
| 10. | Ttthhheee Pppaaarrrtttyyy | 2:47 |  |
| 11. | Let There Be Light | 3:25 | Sisältää samplen: Mr. Oizo – ”Nazis” ja Scenario Rock – ”Skitzo Dancer (Justice Remix)” |
| 12. | Stress | 7:38 | Sisältää samplen: Devo – ”Jocko Homo” |
| 13. | We Are Your Friends (reprise) | 3:42 | Sisältää samplen: Klaxons – ”Golden Skans to Interzone (So Me Remix)” ja Ministry – ”Just One Fix” |
| 14. | Waters of Nazareth | 6:46 | Sisältää samplen: Rage Against the Machine – ”Killing In the Name” ja Daft Punk – ”Human After All (Justice Remix)” |
| 15. | Phantom Pt. 2 | 9:54 | Remix |
| 16. | Encore | 1:07 |  |
| 17. | NY Excuse | 6:13 | Remix |
| 18. | Final | 2:55 | Sisältää samplen: Metallica – ”Master of Puppets” |
DVD

| Kappale | Muuta |
| --- | --- |
DVNO: 
D.A.N.C.E.: 
NY Excuse: Remix
Phantom 2: Sisältää samplen: Goblin – ”Tenebre”
Waters of Nazareth (Prelude): Sisältää samplen: Franz Ferdinand – ”The Fallen (Justice Remix)”
Genesis: 
We Are Your Friends (Reprise): Sisältää samplen: Simian – ”Never Be Alone”, Klaxons – ”Atlantis to Interzone”, Ministry – ”Just One Fix”
Final: Sisältää samplen: Metallica – ”Master of Puppets”
Pedrophilia: Alkuperäinen kappale: Busy P
Pocket Piano: Alkuperäinen kappale: DJ Mehdi
Psychotic Reaction: Alkuperäinen kappale: Count Five
Love Me, Please Love Me: Alkuperäinen kappale: Michel Polnareff
Arvostelut

AllMusic:
Pitchfork: 6.5/10
Jerzy Greszkiewicz

| Mitalit | Mitalit | Mitalit |  |
| --- | --- | --- | --- |
|  Jerzy Greszkiewicz |  Jerzy Greszkiewicz |  Jerzy Greszkiewicz |  |
Maa:   Puola
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Montreal 1976 | 50 m villikarju |  |
Jerzy Greszkiewicz (s. 16. tammikuuta 1950 Gdańsk) on puolalainen entinen ampuja ja olympiamitalisti. Hän sai vuoden 1976 kesäolympialaisissa Montrealissa pronssia 50 metrin villikarjuammunnassa. Hän kilpaili myös vuoden 1980 kesäolympialaisissa Moskovassa ja kesäolympialaisissa 1988 Soulissa.
A Complex of Cages

| A Complex of Cages Barren Earth |
| --- | --- | --- |

Studioalbumin tiedot
 Julkaistu: 30. maaliskuuta 2018
 Tyylilaji: melodinen death metal progressiivinen metalli
 Levy-yhtiö: Century Media
Listasijoitukset
  36. (albumilista)    4. (fyysinen albumilista)
Barren Earthin muut julkaisut
| On Lonely Towers 2015 | A Complex of Cages 2018 |   |
A Complex of Cages on melodisen death metalin yhtye Barren Earthin neljäs studioalbumi. Se ilmestyi 30. maaliskuuta 2018 levymerkillä Century Media Records.
Levy on toinen färsaarelaisen Jón Aldarán kanssa tehty albumi. A Complex of Cages -levyllä Aldarán rooli on kasvanut roimasti edelliseen levyyn verrattuna, sillä lukuun ottamatta kappaletta "Solitude Pith" kaikki sanoitukset ovat miehen käsialaa. Neljännellä albumilla kosketinsoittaja Kasper Mårtenson ei ole enää mukana kokoonpanossa, vaan hänet on korvannut Antti Myllynen.
Albumi debytoi Suomen virallisen listan sijalla 14.
Kappaleet

The Living Fortress – 6.43 (säv. Laine, san. Aldará)
The Ruby – 4.48 (säv. Yli-Sirniö, san. Aldará)
Further Down – 6.34 (säv. Laine, san. Aldará)
Zeal – 7.44 (säv. Laine, san. Aldará)
Scatterprey – 5.41 (säv. Laine, san. Aldará)
Solitude Pith – 10.16 (säv. & san. Laine)
Dysphoria – 7.45 (säv. Laine, san. Aldará)
Spire – 6.37 (säv. Perttilä, san. Aldará)
Withdrawal – 5.16 (säv. Tarvonen, san. Aldará)
Kokoonpano

| --- | --- |
 Yhtye Jón Aldará – laulu  Olli-Pekka Laine – basso  Antti Myllynen – koskettimet  Janne Perttilä – kitara  Marko Tarvonen – rummut  Sami Yli-Sirniö – kitara :  Tuotanto Sovitus – Barren Earth  Miksaus – V. Santura, Woodshed Studios  Äänitys (basso, kitarat, koskettimet, laulu)  – V. Santura, Woodshed Studios  Äänitys (rummut)  – V. Santura, Dreamsound Studios  Äänitys (lyömäsoittimet)  – Henri Sorvali, Trollhouse Audio  Masterointi – Woodshed Studios  Valokuvat – Vesa Ranta  Kansitaide – Adam Burke
Arvostelut

Imperiumi: 9-/10
Kaaoszine: 9/10
Soundi:
Aiheesta muualla

Rajala, Viljo: ”Kun ei itse ole enää niin melankolinen mieleltään kuin teininä, tällainen synkistely saattaa tuntua vähän naurettavalta” – haastattelussa Barren Earth – (www.inferno.fi)
Wittenmeier, Justin "Witty City': Barren Earth - A Complex of Cages (arvostelu) (Arkistoitu – Internet Archive) – (www.metal-temple.com) (englanniksi)
Barren Earth – “A Complex of Cages” – (progressivemusicplanet.com) (englanniksi)
Barren Earth – A Complex of Cages – Album Review (Arkistoitu – Internet Archive) – (manofmuchmetal.com) (englanniksi)
A Complex of Cages Discogsissa. (englanniksi)
Albumi A Complex of Cages Encyclopaedia Metallum -sivustolla (englanniksi)
Joel Toivola

Eli ja Joel Toivola.
Joel Toivola (15. joulukuuta 1915 Helsinki – 21. lokakuuta 1999 Helsinki) oli suomalainen diplomaatti, koulutukseltaan valtiotieteiden kandidaatti ja insinööri. Hänelle myönnettiin arvonimi erikoislähettiläs ja täysivaltainen ministeri 1970. Hän toimi suurlähettiläänä Pekingissä 1961–1967, ulkoministeriön hallinnollisen osaston päällikkönä 1969–1972 ja suurlähettiläänä Prahassa 1972–1976 ja Bernissä 1976–1982.
Toivoloiden taidekokoelma on lahjoitettu Varkauden taidemuseolle. Joel Toivolan säätiö jakaa apurahoja Kiina-tutkimukselle. Kertaluontoisen Joel Toivolan satavuotisjuhlapalkinnon sai tutkija Jyrki Kallio.
Joel Toivolan isä oli suurlähettiläs Urho Toivola.
Joel Stebbins

Joel Stebbins (1878–1966) oli yhdysvaltalainen tähtitieteilijä. Vuonna 1910 hän onnistui havaitsemaan Algolin sekundääriminimin, jossa kirkkaampi tähti peittää himmeämmän.
Joel Slotte

| Joel Slotte> Henkilötiedot |
| --- | --- |
Syntynyt: 1987 Kokkola
Kansalaisuus:  Suomi
Ammatti:  taidemaalari
Aiheesta muualla
Kotisivut
Joel Slotte (s. 1987 Kokkola) on suomalainen taidemaalari, hän on valmistunut Kokkolan pohjoismaisesta taidekoulusta 2009 ja taiteen maisteriksi Taideyliopiston kuvataide akatemiasta vuonna 2019. Sen lisäksi hän on käynyt nuorten kuvataide koulua ala-asteen ykkösluokalta lukioon asti. Hän on myös saanut Tampereen taidemuseon ja Tampereen kaupungin jakaman vuoden nuori taiteilija palkinnon vuonna 2021. Hänen töitään on ollut esillä monissa yksityis- ja ryhmänäyttelyissä. Slotten teoksia on myös useiden taidesäätiöiden ja museoiden kokoelmissa, muun muassa Kiasman nykytaiteen museon, Helsingin taidemuseon, Pro Artibus säätiö ja Tampereen taidemuseon.
Slotten tuotantonsa keskittyy yksityiskohtaisiin öljymaalauksiin, mutta seassa on myös lyijy- ja värikynä teoksia, veistoksia ja on kertonut vapaa-ajalla myös kirjontoja. Hän on kertonut piirtämisen olevan pohjalla ja tärkeä osa prosessissa.  Maalauksissa eri hahmojen malleina toimivat läheiset, ystävät ja hän itse. Teoksissa on monesti nähtävissä symboliikkaa, viittauksia populaarikulttuuriin ja taidehistoriaan. Hän onkin kertonut nuorempana oleensa kiinnostunut Hugo Simbergin ja Kallervo Palsan taiteesta. Teoksista on löydettävissä bändipaitoja, kasveja, Alepan muovikasseja, mattoveitsiä ja silmukkapanssari kypäriä, myös teoksen Toipilas voi tulkita viittaukseksi Helene Scherfbeckin saman nimiseen Toipilas maalaukseen.
Slotte on myös toteuttanut suomalaiselle pop-yhtyeelle Maustetytöt albumi kansia. Slotte on laatinut albumin Eivät enekletikään illman siipiä lennä, ja singlejen Ne tulivat isäni maalle ja Tee se itse kansi taiteet.
Yohan Benalouane

| 0 | 1 | 2 |
| --- | --- | --- |

Henkilötiedot
Koko nimi: Yohan Benalouane
Syntymäaika: 28. maaliskuuta 1987 (ikä 37)
Syntymäpaikka: Bagnols-sur-Cèze, Ranska
Pelipaikka: Puolustaja
Pituus: 187 senttimetriä
Seura
Seura:  Leicester City
Pelinumero: 29
Junioriseurat
1996–2000 2000–2001 2001–2006:  FC Tricastin  Racing Blondel Bollène  Saint-Étienne
Seurat
| Vuodet | Seura | O (M) |
| 2007–2010 2010–2012 2012–2014 2014 2014–2015 2015– 2016 2019– |  Saint-Étienne  Cesena  Parma →  Atalanta (laina)  Atalanta  Leicester City →  Fiorentina (laina)  Nottingham | 65 (2) 26 (0) 25 (1) 17 (0) 27 (1) 16 (0) 0 (0) 14 (1) |
Maajoukkue
| 2008 2018– |  Ranska U-21  Tunisia | 1 (0) 5 (0) |
 Seurajoukkueuran tilastot kattavat vain kansalliset sarjat, päivitetty 31. maaliskuuta 2020.  Maajoukkueuran tilastot päivitetty 31. maaliskuuta 2020.
Yohan Benalouane (arab. يوهان بن علوان‎, s. 28. maaliskuuta 1987 Bagnols-sur-Cèze, Ranska) on ranskalais-tunisialainen jalkapalloilija. Puolustajana pelaava Benalouane edustaa Englannin Mestaruussarjassa pelaavaa Nottingham Forestia.
Ura

Benalouane aloitti ammattilaisuransa Ranskassa Saint-Étiennessa kaudella 2007-2008. Sitä ennen hän vietti seuran junioreissa kolme kautta ennen siirymistään edustusjoukkueeseen.
31. elokuuta 2010 Benalouane siirtyi Italiaan, Cesenaan. Sitä ennen hän kävi neuvotteluja Juventuksen kanssa. Hän pelasi ensimmäisen ottelunsa Cesenan paidassa ja Serie A:ssa 2. lokakuuta 2010 vierasottelussa Udinesea vastaan. Yhteensä Benalouane pelasi kauden aikana 15 Serie A ottelua.
Benalouane siirtyi tammikuussa 2014 lainasopimuksella Atalantaan. Hän pelasi loppukauden aikana seitsemäntoista Serie A -ottelua. Heinäkuussa 2014 Benalouane siirtyi edelliskauden lainasopimuksen päätteeksi viiden vuoden sopimuksella Atalantaan. Hän pelasi kauden 2014–2015 aikana 27 Serie A -ottelua ja teki yhden maalin.
Benalouane siirtyi runsaan kuuden miljoonan punnan siirtosummalla Englannin Valioliigan Leicesteriin kesällä 2015. Hän pelasi syyskaudella neljässä liigaottelussa, eli yhdessä pelissä liian vähän, että olisi saanut Valioliigan mestaruusmitalin kauden päätteeksi. Kevätkaudella 2016 hän oli lainalla Serie A:n Fiorentinassa, muttei pelannut vammojen vuoksi peliäkään. Seuraavalla kaudella hän pelasi Leicesterissä kaksi ottelua Mestarien liigassa ja yksitoista Valioliigassa. Kaudella 2017–2018 hän pelasi yhden liigaottelun ja seuraavalla kausella ei yhtään edustusjoukkueen ottelua.
Benalouane siirtyi Mestaruussarjan Nottinghamiin tammikuussa 2019. Tulokaskaudellaan hän pelasi 14 sarjaottelua, mutta kaudella 2019–2020 vain yhden FA Cupin ottelun ennen kauden keskeytymistä maaliskuussa 2020.
Maajoukkueura

Benalouane on pelannut yhden ottelun alle 21-vuotiaiden Ranskan maajoukkueessa Saksaa vastaan käydyssä EM-karsintaottelussa.
Humberto Coelho oli seurannut Benalouanen otteita vuoden 2010 MM-karsintojen aikana, mutta päätti olla kutsumatta häntä Tunisian maajoukkueeseen. Noin vuosi myöhemmin Benalouane nimettiin toukokuussa 2010 Tunisian joukkueeseen harjoitusotteluun Ranskaa vastaan, mutta ei lopulta päässyt lopulliseen joukkueeseen. Myöhemmin elokuussa 2010 hänet nimettiin Afrikan kisojen karsintaotteluun Tšadia vastaan, mutta osallistuminen peruuntui liian myöhään otettujen rokotusten vuoksi. Benalouane jätti kolmannen kerran maajoukkue kutsun väliin, kun Tunisian Afrikan kisojen karsintaottelu Malawia vastaan oli samoihin aikoihin Juventuksen kanssa käytävien sopimusneuvottelujen kanssa. Neljännen kerran Benalouane nimettiin Tunisian joukkueeseen Togoa vastaan käytävään vuoden 2012 Afrikan kisojen karsintaotteluun, mutta muutamaa päivää nimeämisen jälkeen hän kieltäytyi edustamasta Tunisiaa ja kertoi haluavan edustaa Ranskaa. Kieltäytymisen johdosta FIFA lähetti viestin Benalouanen seuralle Cesenalle, jossa se muistutti puolustajan valinneen jo Tunisian maajoukkueen, eikä voinut enää edustaa Ranskan maajoukkuetta. Mikäli hän kieltäytyisi seuraavasta kutsusta, Benalouane saisi FIFAn sääntöjen mukaan kahden ottelun pelikiellon seuratasolla.
Viidennen maajoukkuekutsunsa Benalouane sai 28. tammikuuta 2011 harjoitusotteluun Algeriaa vastaan. Ottelu jouduttiin kuitenkin perumaan, joka oli tarkoitus pelata 9. helmikuuta 2011. Benalouane ilmoitti twitterissä 25. kesäkuuta 2013 haluavansa edustaa Tunisiaa. Hänet kutsuttiin uudelleen Tunisian maajoukkueeseen 1. elokuuta 2013 harjoitusotteluun Kongoa vastaan, mutta hän kieltäytyi kutsusta.
Helmikuussa 2018 Benalouane hyväksyi maajoukkuekutsun ja pelasi ensimmäisen maaottelunsa 23. maaliskuuta 2018 Irania vastaan ja toisen ottelun 27. maaliskuuta Costa Ricaa vastaan harjoitusottelussa, jossa hän tuli ottelun lisäajalla vaihdosta kentälle.
Kesäkuussa 2018 Benalouane valittiin myös Tunisian maajoukkueeseen 2018 MM-kilpailuihin Venäjälle. Hän pelasi kisoissa ensimmäisen ottelunsa Belgiaa vastaan tultuaan vaihdosta kentälle ensimmäisen puoliajan lopulla.
Tilastot

| Seura | Kausi | Liiga> Ottelut | Liiga> Maalit | Cup> Ottelut | Cup> Maalit | Eurocup> Ottelut | Eurocup> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- |
| Saint-Étienne | 2007–2008 | 6 | 0 | - | - | - | - | 6 | 0 |
| Saint-Étienne | 2008–2009 | 29 | 1 | 2 | 0 | 9 | 1 | 40 | 2 |
| Saint-Étienne | 2009–2010 | 29 | 1 | 4 | 0 | - | - | 33 | 1 |
| Saint-Étienne | 2010–2011 | 1 | 0 | - | - | - | - | 1 | 0 |
| Saint-Étienne | Yhteensä | 65 | 2 | 6 | 0 | 9 | 1 | 80 | 3 |
| Cesena | 2010–2011 | 15 | 0 | 1 | 0 | - | - | 16 | 0 |
| Cesena | 2011–2012 | 1 | 0 | 1 | 0 | - | - | 2 | 0 |
| Cesena | Yhteensä | 16 | 0 | 2 | 0 | - | - | 18 | 0 |
| Uralla yhteensä | Uralla yhteensä | 81 | 2 | 8 | 0 | 9 | 1 | 98 | 3 |
Jenni Ahtiainen

Jenni Ahtiainen (s. 1976 Pori) on suomalainen asuste- ja korusuunnittelija. Solmioihin, huiveihin ja muihin kaulavaatteisiin erikoistuneella Ahtiaisella on ollut oma tuotemerkki gTie vuodesta 2007 lähtien.
Tervakoskella nykyään asuva Ahtiainen on opiskellut Taideteollisessa korkeakoulussa ja työskennellyt aikaisemmin graafisena suunnittelijana. Hänen asusteisiinsa ovat pukeutuneet useat koti- ja ulkomaiset julkisuuden henkilöt. Yhdysvalloissa Ahtiaisen tuotantoa on ollut esillä Golden Globe- ja Oscar-gaaloissa. Suomessa hänen suunnittelemiaan asuja ovat itsenäisyyspäivän vastaanotolla pitäneet muun muassa Ville Valo, Lauri Tähkä ja Michael Monroe.
Usein nahkaa materiaalinaan käyttävä Ahtiainen on suunnitellut myös puvustuksia musiikkivideoille sekä teatteriin ja tanssijoille. Vuonna 2012 hän suunnitteli Porispere-rockfestivaalille oman kiltin ja maaliskuussa 2013 esiteltiin Ahtiaisen miehille suunnattu häämallisto. Ahtiainen työllistää asusteidensa valmistuksessa mielenterveyskuntoutujia, joille työstä maksetaan 12 euron päiväpalkkaa.
Ahtiaisen korusarja Cinderella valittiin Vuoden koruksi vuonna 2018.
Jelena Drapeko

Jelena Drapeko vuonna 2018.
Jelena Grigorjevna Drapeko (ven. Еле́на Григо́рьевна Драпе́ко; s. 29. syyskuuta 1948 Uralsk, Neuvostoliitto, nyk. Kazakstan) on venäläinen näyttelijä ja poliitikko. Hän on 1970-luvulta lähtien tehnyt esiintymisiä elokuvissa, kuten Ja ilta oli rauhaisa (1972), ja lisäksi esiintynyt televisiossa. Hän oli Valtakunnan duuman jäsenenä vuosina 2003–2007.
Aiheesta muualla

Yelena Drapeko Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yelena Drapeko
Käännös suomeksi